
Høring over udkast til bekendtgørelse om ikrafttræden af bestemmelsen om gebyr ved behandlingen af sager om opholdstilladelse i Grønland i anordning nr. 704 af 26. august 2026 (Anordning om ikrafttræden for Grønland af dele af forskellige love om ændring af udlændingeloven), udkast til bekendtgørelse for Grønland om indbetaling og tilbagebetaling af gebyrer for at indgive ansøgninger på områderne vedrørende familiesammenføring, tidsubegrænset opholdstilladelse og religiøse forkyndere m.v., og udkast til bekendtgørelse for Grønland om indbetaling og tilbagebetaling af gebyrer for at indgive ansøgninger på studie- og erhvervsområdet m.v.

Departementet for Sociale Anliggender, Arbejdsmarked, Familier og Indenrigsanliggender sender hermed udkast til ikrafttrædelsesbekendtgørelse og gebyrbekendtgørelser i høring.

Ved anordning nr. 704 af 26. august 2026 om ikrafttræden for Grønland af dele af forskellige love om ændring af udlændingeloven er der affattet regler om bl.a. gebyr ved behandlingen af sager om opholdstilladelse i Grønland.

Med udkastet til ikrafttrædelsesbekendtgørelsen lægges der op til at sætte reglerne om gebyr ved behandlingen af sager om opholdstilladelse i Grønland i kraft for Grønland.

På den baggrund er der udarbejdet udkast til bekendtgørelser for Grønland om indbetaling og tilbagebetaling af gebyrer for at indgive ansøgninger på områderne vedrørende familiesammenføring, tidsubegrænset opholdstilladelse og religiøse forkyndere m.v., og på studie- og erhvervsområdet m.v.

Departementet for Sociale Anliggender, Arbejdsmarked, Familier og Indenrigsanliggender skal anmode om at modtage eventuelle bemærkninger til bekendtgørelserne senest den 30. oktober 2026.

Eventuelle bemærkninger bedes sendt til uim-ena@uim.dk og ISN@nanoq.gl med henvisning til journalnr. 2026-18280. 

Der vedlægges en liste over hørte myndigheder og organisationer m.v.

